Komisijos sprendimas
2003 m. balandžio 3 d.
iš dalies pakeičiantis Sprendimą 92/486/EEB, nustatantį Animo priimančiojo centro ir valstybių narių bendradarbiavimo formą
(pranešta dokumentu Nr. C(2003) 1104)
(tekstas svarbus EEE)
(2003/236/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekybos tam tikrais gyvūnais ir produktais veterinarinių ir zootechninių patikrinimų, atliekamų siekiant sukurti vidaus rinką [1], su paskutiniais pakeitimais, padarytais Europos Parlamento ir Tarybos direktyva 2002/33/EB [2], ypač į jos 20 straipsnio 3 dalį,
kadangi:
(1) Kol kuriama nauja kompiuterinės sistemos architektūra, pirmiausia ta dalis, kuris bus naudojama Animo tinklui, kaip apibrėžta 2002 m. gruodžio 30 d. Komisijos sprendime 2003/24 dėl integruotos kompiuterinės veterinarijos sistemos sukūrimo [3], turėtų būti užtikrintas to tinklo tęstinumas.
(2) 1992 m. rugsėjo 25 d. sprendimas 92/486/EEB, nustatantis Animo priimančiojo centro ir valstybių narių bendradarbiavimo formą [4], su paskutiniais pakeitimais, padarytais Sprendimu 2002/615/EB [5], turėtų būti atitinkamai pakeistas.
(3) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 92/486/EEB 2a straipsnio 7 dalies pirmoji pastraipa pakeičiama taip:
"Laikotarpiu nuo 2003 m. balandžio 1 d. iki 2004 m. kovo 31 d. 1 straipsnyje numatytos koordinavimo institucijos užtikrina, kad tame straipsnyje numatytos sutartys būtų pratęsto vieneriems metams."
2 straipsnis
Šis sprendimas taikomas nuo 2003 m. balandžio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2003 m. balandžio 3 d.